भाजपा उद्योग प्रकोष्ठ की बैठक
डोमचांच |प्रखंड भाजपा उद्योग प्रकोष्ठ की बैठक में वर्ष भर की कार्यों की समीक्षा और जन समस्याओं के लिए आंदोलन चलाने का निर्णय लिया गया। दूसरी ओर खाद्य सुरक्षा अधिनियम के तहत जन वितरण प्रणाली के संचालकों द्वारा प्रति परिवार खाद्यान्न के उठाव और वितरण में भिन्नता की मिल रही शिकायत पर विशेष रूप से चर्चा की गई और इससे संबंधित शिकायत को लेकर उपायुक्त, अनुमंडल पदाधिकारी बीडीओ को ज्ञापन देने का निर्णय लिया गया। कार्यक्रम की अध्यक्षता मोहन प्रसाद अंबष्ठ संचालन रौशन सिन्हा ने किया। मौके पर प्रकोष्ठ के जिला संयोजक अजय पांडेय, भरत नारायण मेहता, महेंद्र प्रसाद वर्मा, सुनिल सिन्हा, वसंत मेहता, मनोरंजन पांडेय, संदीप कुमार चंद्रवंशी, वसंत कुमार बक्सी, अखिलेश कुमार, शिवशंकर राम सहित कई लोग मौजूद थे।
hin_Deva hin_Deva